بحب كلمة تحدي
بحب اتحدى
بحب نفسي لما بتحدى
بكره نفسي لما مش بتحدى
بتحدى كل حاجة في حياتي، حتى السن
عادة بقول أني تغلبت على كل حاجة إلا السن
بس أنا بتغلب على السن
مش بعمليات التجميل
مش عشان اخبي تجاعيدي
باتغلب على السن بالرياضة
بروح النادي كل يوم، اعوم، امشي
في الشمس، بعرض نفسي للشمس
للهوا، للحقول
اعيش حياة طبيعية
اكل أكل صحي، أ... مش أكل طعمه حلو، لأ صحي
والأكل الصحي طعمه حلو بالنسبة لي دلوقتي
فأنا بتحدى السن لما اخد بالي من صحتي
بما فيها الإبداع لما بكتب ببقى شابة
لما افضل اكتب بطريقة بتتحدى الإضطهاد
الكذب، الخداع، الغش، الخيانة
لما بكتب ضد كل الحاجات دي
أنا بتحدى
وبحس أني شابة
كل شئ في حياتي متصل
الجسماني، العقلاني، الذكر، الأنثى
كل حاجة
فلما بتحدى، بتحدى بعفوية
أنا درست الطب، وكنت طبيبة شاطرة جدا
بمارس الطب النفسي وكده
بس أنا ضد الطب النفسي التقليدي
أنا ضد مهنة الطب
أنا بتحدى مهنة الطب
عشان هي تجارية
أنا ضد التجارة
أنا ضد أي حاجة تجارية
في السوق
وكل... كل الناس بتتكلم عن السوق
البيع والشرا، أنا مش بحب كده
أنا مش... أنا شايفة أن الرأس مالية أفسدت عقول الناس
عشان... و... وجهت عقول الناس للفلوس
للفلوس بس
بتكسب فلوس قد اية
عندك كام بيت
قد ايه؟ قد ايه؟ كام؟ كام؟
مش لقيمة البني آدم أبدا
طريقة التفكير وطريقة الاحساس وكل ده
فاحنا عايشين في حضارة رأس مالية أبوية دينية
واللي دمرت فعلا كل حاجة حلوة في حياتنا
وأنا بتحدى ده
وبقول أنه كله متصل
أنا بتحدى النظام السياسي
الإقتصادي، الاجتماعي، الديني، التعليمي
النفسي، الجسدي
كل الحاجات دي مرتبطة ببعضها في حياتي وفي جسمي
وبعمل كده بعفوية
أنا بنسى الطب وبنسى كل ده
لما بفكر، لما بتكلم معاكي لما بكتب
بنسى... اللي اتعلمته في المدارس
وبعدين ارجع للطفولة
بستعمل عقلي في طفولتي
ببقى نوال الطفلة لما بتكلم معاكي دلوقتي
أنا مش... بنسى التعليم كله
بتكلم بصراحة